Dobrý deň, môže sa užívať vit.D súčastne s prednisononom?
A zinok sa môže užívať pri prednisone?
Su vyslovene nejake kontraindikacie vitaminov a prednisonu?Ďakujem za odpove.
Dobrý deň
Ďakujeme za Vašu otázku
Pri súčasnom užívaní lieku Prednison a vitamínu D bola pozorovaná stredne závažná interakcia, pri ktorej môže dlhodobé užívanie ( ≥ 3 mesiace) lieku Prednison znižovať účinok vitamínu D. Z toho dôvodu odporúčam pri dlhodobom užívaní lieku Predison konzultovať užívanie vitamínu D s Vašim lekárom.
Pri súčasnom užívaní lieku Prednison a zinku nebola pozorovaná žiadna interakcia. Ich súčasné užívanie je možné.
Výživové doplnky a lieky s obsahom hliníka a horčíka môžu ovplyvniť vstrebávanie lieku Prednison a aj jeho účinok, preto je ich užívanie možné v časovom odstupe 2 až 3 hodín od lieku Prednison.
Prajem pekný zvyšok dňa
S pozdravom, PharmDr. Lucia Kubáňová